cyanic-selkie/wikianc huggingface dataset:
Ainis
Maantiede
Ainis käsitti Sperkheios-joen ylemmän laakson. Se oli osa samaa seutua, jonka eteläisempi osa tunnettiin Oitaiana, ja alueiden raja on epäselvä. Ainiin luoteispuolella sijaitsi Dolopia, pohjoispuolella varsinainen Thessalia ja itäpuolella Malis. Alueen merkittävin kaupunki oli Hypata.
Polikset
Ainiin polikset eli kaupunkivaltiot olivat:
Historia
Ainis sai nimensä ainianien (Ainianes, ) heimosta, Homeroksella ja Herodoroksella enienit (Eniēnes,), joka oli osa amfiktyoniliittoa. Heimon sanotaan alun perin asuneen Thessalian itäosan Pelasgiotiin alueella ja myöhemmin myös lännempänä Epeiroksen rajalla, kunnes se asettui Thessalian eteläpuolella muun muassa Oitaian ja Ainiin alueelle.
Crazy Something Normal
Crazy Something Normal on norjalaisyhtye Donkeyboyn kappale heidän tulevalta kolmannelta studioalbumiltaan. Sen julkaisi Warner Music albumin toisena singlenä 24. maaliskuuta 2014. Kappaleeseen liittyvä musiikkivideo julkaistiin videopalvelu YouTubessa 2. huhtikuuta 2014. Videolla Donkeyboyn jäsenet yrittävät nukenkokoisina henkilöinä selviytyä elävien spraymaalipurkkien hyökkäykseltä. Toisin kuin albumin ensimmäinen single, "Crazy Something Normal" pääsi kotimaassaan listoille, sillä Norjan singlelistalla se on toistaiseksi päässyt parhaimmillaan 13. sijalle. Sen lisäksi kappale on päässyt Suomen virallisen radiolistan 3. sijalle.
Kappalelista
Digitaalinen lataus
Keskiajan lääketiede
thumb|Très Riches Heures du duc de Berry. Anatominen kuva 1400-luvulta yhdistää ihmisruumiseen astrologisia symboleja sekä antiikin humoraaliopin käsitteitä. Keskiajan lääketiede tarkoittaa sekä käytännöllistä lääkärintyötä että teoreettista oppiainetta Euroopan keskiajalla suunnilleen tuhannen vuoden ajanjaksolla vuosien 500 ja 1500 välissä. Keskiajalla lääkintätaito oli kristinuskon vaikuttaessa kokenut kaksi muutosta: yhtäältä ihmeparannukset ja toisaalta organisoidun hyväntekeväisyyden, joka ilmeni etenkin hoitolaitosten perustamisena. Keskiajan ensimmäiset viisisataa vuotta sairaiden parantaminen oli käytännön toimintaa, joka tapahtui lähes kokonaan ilman erityistä teoriaa. Tähän vaikutti sekin, että antiikin kreikan kirjallisuus ja islamilaisen maailman 800-luvulta alkanut lääketieteellinen kirjoittelu olivat jääneet kielimuurin taakse. Tilanne alkoi korjaantua 1000-luvulta alkaen, jolloin molempia alettiin kääntää latinaksi.
Lääketieteestä tuli akateeminen oppiaine, kun ensimmäiset yliopistot perustettiin Pariisiin (1150), Bolognaan (1158) ja Montpellieriin (1289). Antiikin tekstien käännöstyö oli tällöin nostanut lääketieteen uuteen asemaan keskiajan oppineiden silmissä. Kun se aikaisemmin oli kuulunut oppineiden halveksimiin käden taitoihin, se käsitettiin nyt osaksi arvostettua luonnonfilosofiaa. Käännöstyö ulottui myös islamilaisen maailman oppineisiin. Keskiajan islamilainen lääketiede nojautui samoihin kreikkalaisiin lähteisiin kuin keskiajan eurooppalainen lääketiede, joten arabiankielisen kirjallisuuden kääntäminen latinaksi, mitä alkoi tapahtua 1100-luvulta lähtien, ei tuonut mukanaan suuria yllätyksiä. Euroopassa antiikin klassikkoja tarkasteltiin varsinkin islamilaisten kommentaattoreiden kautta.
Lojalisti (Amerikan vallankumous)
thumb|Britannia ottaa vastaan Amerikan lojalistit. H. Mosesin kaiverrus Benjamin Westiä mukaillen vuodelta 1783. thumb|Lojalistipakolaisia matkalla [[Kanadaan. Howard Pylen vuonna 1901 julkaistu teos.]] Lojalistit tarkoittavat Amerikan vallankumouksen yhteydessä niitä Pohjois-Amerikan brittisiirtokuntien uudisasukkaita, jotka pysyivät vapaussodan aikana uskollisina Ison-Britannian kuningaskunnalle.
Keskiajan lääketiede
Vuodet 400–1000
Lääkärin ammatti (medicus) oli peräisin Rooman valtakunnasta ja heitä, samoin kuin käsityöläisiksi katsottuja kirurgeja tavattiin edelleen Rooman valtakunnan kukistumisen jälkeenkin. Oppineisuus kuitenkin taantui ja esimerkiksi mielisairautta alettiin antiikin humoraaliteorian asemesta selittää uskonnollisesti riivaajien avulla.
Lojalisti (Amerikan vallankumous)
Lojalistit kannattivat Britannian kruunua monista eri syistä. Monet osoittivat kunnioitustaan kruunulle ja monet pelkäsivät vallankumouksen vievän Amerikan kaaokseen. Osan mielestä amerikkalaiset olivat kyllä kärsineet brittien sorrosta, mutta asiat pitäisi selvittää neuvottelemalla. Britannian puolella olivat myös monet henkilöt, jotka eivät olleet vielä täysin mukautuneet siirtokuntien yhteiskuntaan, kuten kieli- ja uskontovähemmistöt, tuoreet maahanmuuttajat, tummaihoiset ja intiaanit. Pääosa lojalisteista oli pienmaatilallisia, käsityöläisiä ja kauppiaita. Lisäksi suurin osa brittiupseereista, rikkaista kauppiaista ja anglikaanipapeista pysyi uskollisina. Myös monet saksalaiset maahanmuuttajat kannattivat Britanniaa, koska Yrjö III:lla oli saksalaiset sukujuuret.
Keskiajan lääketiede
Galenos
Rooman itäosissa kreikkalainen Galenos (n. 129– n. 216) kohosi merkittäväksi auktoriteetiksi, ja hänen humoraalioppinsa ruumiin neljästä nesteestä, joiden tasapaino määritti terveyttä, hyväksyttiin yleisesti. Galenos väitti opin periytyvän jo Hippokrateelta 400-luvulta ennen ajanlaskun alkua. Galenos oli perinyt suuren omaisuuden, jonka turvin hän opiskeli lääketiedettä, matkusteli, hankki valtavan yksityiskirjaston ja palkkasi apulaisia kopioimaan teoksiaan. Galenoksen tuotanto käsitti yli 350 nimikettä. Galenoksen ylivoimaisuuden takia hänen tuotantoonsa alettiin suhtautua suorastaan palvovasti. Siitä kirjoitettiin valittuja otteita, jonkin teeman mukaisia kokoomateoksia ja siitä koottiin valittuja teoksia. Kreikkalainen Oribasius (325–400) kirjoitti sen pohjalta 40-osaisen lääketieteen tietosanakirjan Aleksandriassa, joka oli yksi lääketieteen keskuksista. Galenos syrjäytti kopiointipöydiltä muut teoreetikot, mutta toisen tyyppistä kirjallisuutta edustivat maaginen lääkeoppi ja horoskooppilääketiede. Lännessä Galenos oli melko tuntematon 1100-luvun käännösliikkeeseen asti, sillä hänen teoksiaan oli sitä ennen käänetty vain vähän latinaksi.
Lojalisti (Amerikan vallankumous)
Vain pieni osa lojalisteista, yhteensä noin 19 000 henkeä, taisteli Britannian puolella vapaussodassa. Osa lojalisteista eli brittien vahvoissa tukikohdissa, kuten New Yorkissa, ja osa pakolaisleireillä, joita oli muun muassa Quebecin Sorelissa ja Yamachichessa. Lopulta noin satatuhatta lojalistia pakeni Yhdysvalloista. Heihin kuuluivat muun muassa Benjamin Franklinin poika William Franklin ja taidemaalari John Singleton Copley. Noin puolet lähtijöistä muutti Kanadaan, ja heistä noin 30 000 päätyi nykyisten Nova Scotian, New Brunswickin ja Prinssi Edwardin saaren alueille.
Keskiajan lääketiede
Myöhäinen latinankielinen kirjallisuus
Galenismi ei levinnyt Pohjois-Afrikkaan, missä humoraaliopin sijaan suosittiin 100-luvulta alkaen atomiteoriaan nojautuvaa "metodismia". Myöhäiset latinankieliset lääketieteelliset oppaat olivat yleensä reseptikirjoja, anatomian yksinkertaisia kuvauksia tai ohjekirjoja lähestyvän kuoleman tunnistamiseen. Plinius vanhemman (23–79) laaja farmakologinen teos tunnettiin yleisesti kopioituna lyhennelmänä nimeltä Pliniuksen Fysiikka. Espanjassa kirkkoisä Isidorus Sevillalainen (n. 560 – n. 640) kirjoitti vaikutusvaltaisia lääketieteellisiä tekstejä.
800-luvun karolingisen renessanssin aikana käännettiin antiikin teoksia, mutta ei lääketieteellistä kirjallisuutta, joka ei nauttinut riittävää arvovaltaa tieteenä. Lääkäreitä koskeva lainsäädännöllinen ohjaus siirtyi vähitellen kirkon vastuulle. Galenoksen rationaalisen lääketieteen sijalla lännessä koettiin taikauskon nousu, missä luonnollinen yhdistyi yliluonnolliseen. Taudit saattoivat johtua ylensyömisestä, lohikäärmeen hengityksestä tai siitä, että apua oli haettu juutalaiselta. Lääkkeeksi voitiin suositella paremman ruokavalion tai yrttien ohella pyhimyksen haudan multaa tai ristinmerkkejä. Irrationalismi alkoi lopulta taittua 1100-luvulla, kun Euroopassa alettiin uudelleen kiinnostua antiikin järkiperäisestä lääketieteestä.
Käännöstyö kreikasta ja arabiasta 1100–1300
Lääketieteen nousu yliopistoihin johtui 1100-luvun aatteellisista virtauksista, joissa Etelä-Italiassa sijaitsevan Salernon vaikutus oli merkittävä. Kiinnostus kreikan- ja arabiankielisen tieteellisen kirjallisuuden saamiseen latinan kielelle heräsi Salernossa 1000-luvun lopulla. Kääntäminen alkoi Salernon lääketieteellisessä koulussa, joka oli alansa ensimmäinen moderni oppilaitos Euroopassa. Kreikkalaisten ja arabialaisten tekstien käännöstyön herättämänä lääketieteestä tuli 1100-luvulla ensimmäisiä tieteenaloja, joihin alkoi kohdistua laajaa kiinnostusta. Tässä se edelsi sekä matematiikkaa että astronomiaa. Salernon vaikutuksesta tieteenala sai vahvan kreikkalais-latinalaisen painotuksen.
Arkkipiispa Alfano käänsi Nemesiuksen lääketieteellisiä tekstejä sekä kreikasta että arabiasta. Konstantinus Afrikkalainen toi 1000-luvulla Kairouanista Tunisiasta lääketieteellisiä teoksia, kuten laajan Ali ibn Abbas al-Majusin teoksen Pantegni, jonka kääntäminen jatkui Monte Cassinon luostarissa. Etenkin Galenoksen kääntäminen tuli suosituksi. Konstantinus Afrikkalaisen tekemien käännösten myötä Galenokseen tutustuttiin aluksi arabialaisen lääketieteen kautta. Henrik Aristippus käänsi Galenosta Sisiliassa ja Gerard Cremonalainen Toledossa, Burgundio Pisalainen 1100-luvulla Italiassa ja Vilhelm Moerbekelainen 1100-luvulla Kreikassa arabiankielestä.
Tärkeitä käännöskeskuksia olivat Sisilia ja Etelä-Italia sekä Toledo Espanjassa. Molemmista paikoista löytyi sekä käsikirjoituksia että kreikan tai arabiantaitoista väestöä, sillä alueet olivat aikaisemmin olleet muslimien hallussa. Avicennan lääketieteellisiä teoksia käännettiin sekä Toledossa että Napolissa. 1200-luvun puolivälin jälkeen alettiin jo arvostaa kääntämistä suoraan kreikasta. Nikolaus Reggiolainen käänsi tällöin laajasti uudelleen Galenoksen aiemmin arabiasta käännettyä tuotantoa. 1300-luvulla kaikki tärkeimmät antiikin ja arabimaailman teokset lääketieteestä olivat jo saatavilla latinaksi. Michael Harrisin mukaan noin 75 % antiikin teksteistä oli hankittu Konstantinopolista kreikankielisinä käsikirjoituksina. Suurin ansio antiikin perinnön välittämisestä Eurooppaan kuuluu siten Bysantille eikä islamilaiselle maailmalle.
Lääketieteen alueella arabiasta latinaksi käännetyt kirjat tulivat keskiajalla hyvin suosituiksi Euroopassa. Niitä olivat etenkin persialaisen al-Rāzin eli Rhazes in (k. 925) kaksi teosta, jotka käännettiin Euroopassa latinaksi nimillä Liber ad Almansorem ja ''Continens. Lisäksi Avicennan (k. 1037) 14-osainen Lääketieteen kaanon'' tuli kuuluisaksi ja oli lääketieteen keskeisimpiä teoksia Länsi-Euroopassa 1600 -luvulle asti. Teos luokitteli ja kuvasi tauteja ja hahmotteli niiden oletettuja syitä. Se käsitteli myös hygieniaa, lääkkeitä sekä eri ruumiinosien toimintaa''. ''
Anatomia
thumb|Andreas Vesalius: Anatomia, 1543. Ruumiinavauksien salliminen avasi tien anatomian kehitykselle.Vertailu Mansur ibn Ilyasin teokseen osoittaa eurooppalaisten saavuttaman etumatkan anatomiassa islamilaiseen maailmaan verrattuna.. Anatominen tietämys oli varhaiskeskiajalla vähäistä. Galenoksen opit olivat 1000-luvulla välittyneet Eurooppaan al-Majusin 900-luvulla Persiassa kirjoitetun Pantegnan käännöksen kautta. Latinalaisen käännöksen taso oli kuitenkin heikko sen jälkeen, kun Galenoksen käsitteet olivat kiertäneet kreikankielestä arabiaan ja sieltä latinaan. 1100-luvulla tilanne parani, kun Gerard Cremonalainen sai valmiiksi käännöksen Avicennan laajasta Kaanonista. Averroesin Colliget käännettiin latinaksi 1285 ja toi anatomialle uutta arvostusta. Edelleen Nikolaus Reggiolaisen käännökset 1300-luvulla kohensivat anatomian tuntemusta. Galenoksen kirja dissektiosta saatiin latinaksi kuitenkin vasta 1531.
William Salicetolainen laati 1200-luvulla teoksen Chirurgia, joka esitteli kirurgisia toimenpiteitä ja Guy de Chauliac teoksen Chirurgia Magna (1363), joka perustui Galenoksen latinannoksiin. Mondino de Luzzi julkaisi 1316 teoksen Anatomia, joka väitetysti perustui todellisiin ihmisruumiin dissektioihin. Tällä tavoin se antoi virikkeen siirtyä tiedonhankinnassa ruumiinavauksiin. Käytännön alkaminen jää hämäräksi, sillä dissektioita järjestettiin aluksi professorien kotona, minkä takia niistä ei jäänyt jälkiä yliopistojen virallisiin dokumentteihin. Kirkon asenne ei jarruttanut dissektioita niin paljon kuin ennen oletettiin, mutta teologiset ja psykologiset kysymykset siitä huolimatta asettivat sen käytölle haasteita. Yliopistot antoivat muodollisia määräyksiä niiden suorittamisesta 1300-luvulta alkaen.
Jacques Despair kirjoitti 1430–1453 kommentaarin Avicennan Kaanoniin, jossa hän osoitti teokset erilaiset puutteet. 1400-luvun puoliväliin mennessä puhtaasti kirjoihin perustuva anatominen oppineisuus alkoi menettää asemansa. Renessanssin myötä käännyttiin yhä enemmän empiirisen anatomisen tiedon pariin. Dissektioita varten rakennettiin erityisiä luentosaleja, anatomisia teattereita sekä opetustarkoitukseen että tyydyttämään suuren yleisön uteliaisuutta. thumb|[[Suoneniskentä oli keskiajan lääketieteessä sekä Euroopassa että islamilaisessa maailmassa suosittua. Se perustui antiikista saatuun humoraalioppiin. ]]
Humoraalioppi
Eurooppalaisen keskiajan lääketieteen perustana oli arabialaisten välittämänä Galenoksen humoraalioppi, joka perustui Aristoteleen fysiikkaan. Kaikkien sublunaaristen eli kuun alisten substanssien tavoin ihmisruumiinkin ajateltiin koostuvan neljän elementin sekoituksesta. Terveys perustui elimistön neljän perusnesteen eli veren, keltaisen sapen, mustan sapen ja liman välillä vallitseviin suhteisiin. Jos perusnesteiden suhteet olivat oikeat, vallitsi eukrasia ja siitä seurannut terveys; jos taas suhteet olivat häiriintyneet, vallitsi dyskrasia ja siitä aiheutunut sairaus. Perusnesteet vastasivat Galenoksen neljää temperamenttia, jotka olivat sangviininen, koleerinen, melankolinen ja flegmaattinen. Vereen sekoittuneena muut nesteet olivat joko tasapainossa tai aiheuttivat temperamentin painottumisen johonkin neljästä suunnasta.
Arabialainen galenismi liitti humoraaliteoriaan henkiopin, jonka mukaan kolmenlaiset pneumat tai henget liikkuivat valtimoissa, laskimoissa hermoissa. Nämä sielusta lähtöisin olevat voimat asettuivat kukin yhteen ihmisruumiin pääelimistä siten, että luonnollisten hyveiden paikka oli maksassa, vitaalisten hyveiden sydämessä ja psyykkisten hyveiden aivoissa. Ihmisen luonnetta määrittäviä käsitteitä olivat myös kuuma, kylmä, kostea ja kuiva. Aivoille oli ominaista kuumuus ja kosteus, luille kylmyys ja kuivuus ja verelle kuumuus ja kosteus.
Terveydestä sairauteen
Sairauden selittämisessä turvauduttiin Galenoksen oppiin "luonnottomista tekijöistä", jotka aiheuttivat sairauksia. Kuusi vaikuttavaa tekijää olivat ilma, ruoka ja juoma, uni ja valvominen, liike ja lepo, eritys sekä mielenliikutukset. 1300-luvulta alkaen huomiota alkoi eniten saada ruokavalio. Arabilähteiden mukaan paiseruton alkusyynä oli pilaantunut ilma. Uskottiin, että tauti tarttui ihmisestä toiseen ilman välityksellä. Arabialaisen metaforan mukaisesti mielen sairauksia kutsuttiin "mielen onnettomuuksiksi." Niissä tunnustettiin mielen ja ruumiin välinen yhteys. Arabialainen teoria sisäisistä aisteista ja niiden sijoittumisesta aivojen eri osiin tarjosi keinon selittää mielentiloja.
Patologiassa pisimmälle kehittynyt keskiaikainen oppirakennelma koski kuumeen kuvailua. Koska kuumemittareita ei ollut, kuumeen taso ilmoitettiin kuvauksena henkilön käyttäytymisestä. Yliopistollinen lääketiede luokitteli kreikkalaisen ja arabialaisen tiedon pohjalta kuumeet sen elimen perusteella, joka oli asiaan osallisena. Kuumeita olivat hengen tai pneuman lyhytaikaiset kuumeet, humoraalisten nesteiden kuumeet sekä kiinteiden osien hektiset kuumeet. Humoraaliset kuumeet olivat jaksottaisia, esimerkiksi koleerinen tuli joka kolmas päivä ja melankolinen joka neljäs. Veren kuumeet olivat jatkuvia.
Teoriasta käytäntöön
Keskiajan lääketiede oli käytännöstä irrallaan olevaa teoretisointia, minkä takia siitä puhuttiinkin luonnonfilosofiana. Sellaisena se käsitteli myös esimerkiksi kasveja ja kiviä. Tästä huolimatta oli lääkäreitä, joita kiinnosti myös käytäntö. Roger Bacon (n. 1214–1294) moitti lääkäreitä siitä, että he eivät luottaneet kokemukseen vaan kirjoihinsa.
Luonnonfilosofisena oppiaineena lääketiede oli akateemista kirjoittelua, käytännön toimintana se liittyi parantajien ja potilaiden välisiin suhteisiin. Keskiajan loppuun saakka lääketieteestä puuttui julkinen sääntely kuten lääkärintoimen luvanvaraisuus. Lääketieteen rajat muihin oppiaineisiin olivat myös hämärät. Keskiajan lopulla alkoi lääkärin ammatin sulkeminen ulkopuolisilta (Max Weberin käsittein Schliessung). Ammatin sulkeminen palveli sekä esiin nousevan ammattikunnan etuja että potilaita, jotka etsivät asiantuntevaa parantajaa.
Vuodet 1050–1200
Uskonnolliset, maagiset ja luonnolliset parannuskeinot elivät keskiajalla rinnakkain ja kaikkia käytettiin. Esimerkiksi Piispa Henrikin tekemästä kymmenestä ihmeestä seitsemän liittyi ihmeparannuksiin, jotka koskivat muun muassa halvausta ja sokeutta. Pyhimysten ihmeet liittyivät yleensä kroonisiin tiloihin, kuten halvauksiin, sokeuteen tai kuolemaan, mutta Henrikin kertoneen parantaneen myös illallisestaan liikaa nauttineen munkin päänsäryn. Parantajien nimikkeitä olivat muun muassa lääkäri, kirurgi, parturi, kasvisparantaja, iilimatoparantaja tai kuppari. Lääkärien yhden ryhmän muodostivat munkit ja nunnat, sillä lääketiedettä opetettiin luostari- ja katedraalikouluissa. Merkittävien luostarien kirjastoista löytyi latinaksi käännettyjä kreikkalaisten lääkäreiden tekstejä, ja luostarien puutarhoissa viljeltiin lääkekasveja. Maineikkaimmat lääkärit palkattiin ruhtinashoveihin hovilääkäreiksi. Ajan parannuskeinot olivat enimmäkseen luonnollisia. Niihin liittyvä teoria saatiin antiikin Kreikasta.
Vuodet 1200–1350
Myöhäiskeskiajalla tapahtunut kehitys, muun muassa väestönkasvu ja talouden kehitys, vaikuttivat lääkärin ammattiin sekä määrällisesti että laadullisesti. Tehtävät siirtyivät entistä enemmän munkeilta maallikoille osittain myös kirkollisten määräysten takia. Lääkärin ammatit myös jatkoivat eriytymistään. Niiden nimikkeitä olivat muun muassa kirurgi, apteekkari ja parturi. Parturi toimi suoneniskijänä ja teki muita pienempiä operaatioita. "Lääkäri" hoiti sisäisiä sairauksia etenkin lääkkeiden ja ruokavalion avulla. Kirurgi oli käytännön työntekijä, joka teki esimerkiksi amputaatioita.
Itseopiskelun ja oppipoikajärjestelmän rinnalle syntyi akateeminen lääkärikoulutus muun muassa Pariisiin, Bolognaan ja Montpellieriin. Periaatteessa se yhdisti teoriaa ja käytäntöä, mutta nojautui pääosin kirjalliseen oppineisuuteen. Lääkärin tutkintotodistuksia alettiin myös käyttää, mutta niiden myöntäjänä saattoi olla esimerkiksi piispa. Pariisissa todistuksen myönsi yliopisto, Firenzessä tohtoreiden, apteekkarien ja rohdoskauppiaitten kilta. Suurin osa keskiajan ihmisistä eli kuitenkin maaseudulla, missä parantajan tehtävissä toimivat perheen tai kylän luottohenkilöt, jotka olivat perehtyneet asiaan tavallista enemmän.
Vuodet 1350–1500
Lääketieteen kehitys keskiajan lopussa jatkoi samalla kehityskaarella, joka oli alkanut aikaisemmin. Lääkärin ammatin sulkeminen ja organisoituminen jatkui. Lisäksi hospitaalit ja hyväntekeväisyyslaitokset alkoivat yleistyä.
Akateemisten oppineiden ja käytännön parantajien, kuten partureiden, apteekkareiden ja kirurgien välille muodostui syvä kuilu, jossa riideltiin asemasta ja eduista. Näin tapahtui etenkin yliopistokaupungeissa, kun taas Firenzen kilta hyväksyi jäsenikseen erilaisia parantajia. Italiassa kaupungit alkoivat 1300-luvulla palkata kunnanlääkäreitä. Venetsiassa oli 1324 yhteensä 31 kunnallista lääkäriä tai kirurgia. Köyhiä hoidettiin myös ilmaiseksi.
Hospitaaleja oli Euroopassa myöhäisestä antiikista lähtien. 1000-luvulta alkaen ne alkoivat yleistyä, kun myös maallikot alkoivat perustaa esimerkiksi leprasairaaloita. Hospitaalit olivat kauan yleislaitoksia pikemmin kuin sairaaloita; niiden asukkaina oli pyhiinvaeltajia ja muita matkalaisia (siitä myös sana hotelli), vanhuksia, sairaita ja vammaisia. 1200-luvulla oli jo usean sadan paikan hospitaaleja. Jotkut niistä palkkasivat tutkinnon suorittaneita lääkäreitä henkilökuntaansa. Kehittyneintä sairaalahoito oli Italiassa. Vuoteen 1500 mennessä Firenzessä oli neljä suurta sairaalaa, joiden palkkalistoilla oli farmaseuttien lisäksi yhteensä kymmenen lääkäriä ja kirurgia. Hospitaalit olivat enimmäkseen kristillisiä hyväntekeväisyyslaitoksia. Esimerkiksi Firenzen Pyhän Matteuksen hospitaalissa oli 45 potilasta, neljä pappia ja kaksi lääkäriä.
1400-luvulla yleistyi uusi sairaalatyyppi, ruttosairaala tai lasaretti. Syynä oli vuodesta 1348 alkanut ruttoepidemioiden sarja. Tauti ymmärrettiin tarttuvaksi ja sitä alettiin Italiassa torjua aluksi karanteenilla ja sitten sairaiden eristämisellä lasaretteihin. Nämä eivät enää olleet uskonnollisia hospitaaleja vaan eristyslaitoksia. Varotoimet aiheuttivat ristiriitaa kirkon kanssa, joka näki oikeaksi vastalääkkeeksi massakokoontumiset kirkkoihin ja uskonnollisiin kulkueisiin. Tästä huolimatta keskiajan loppuun asti sairauden uskonnolliset ja luonnolliset parannuskeinot elivät rinnan; uskonnon puoleen käännyttiin, jos maalliset keinot eivät riittäneet.
Islamilaisen lääketieteen vaikutus
thumb|Sinivalkoinen fajanssinen arabialaistyyppinen albarello Toscanasta Italiasta (1400-luvun loppu).
Monet kreikkalaisen lääketieteen teokset alkoivat 1100-luvulta lähtien olla saatavilla latinan lukijoille aluksi yleensä arabiasta tehtyinä käännöksinä. Seuraavalla vuosisadalla Galenosta käännettiin jo suoraan kreikan kielestä. 1300-luvulla tärkeimmät antiikin teokset oli jo käännetty. Niistä vähintään 75 % oli peräisin Konstantinopolista saaduista kreikankielisistä teoksista.
Islamilaisen maailman lääketieteen teoreetikkojen kirjoja, kuten Avicennan Kaanonia, luettiin laajasti, koska Euroopassa ei ollut tarjolla mitään vastaavaa. Keskiajan islamilainen lääketiede nojautui samoihin kreikkalaisiin lähteisiin kuin eurooppalainen lääketiede. Arabiankielinen kirjallisuus oli siten helppo ottaa vastaan. Niissä kreikkalaisia klassikkoja tulkittiin islamilaisten kommentaattoreiden kautta.
Idästä saatiin myös uusia lääkeaineita, kuten Kaakkois-Aasiasta peräisin oleva kamferi. Arabivaikutteisiin kuului albarello eli apteekkien keraaminen lääkepurkki.
Pertti Ripatti
Pertti Justus Ripatti (31. toukokuuta 1930 Viipuri – 2. tammikuuta 2016 Westchester, New York, Yhdysvallat ) oli suomalainen diplomaatti, ulkoasiainneuvos ja varatuomari. Ripatti valmistui lainopin kandidaatiksi Helsingin yliopistosta vuonna 1954 ja sai varatuomarin arvon 1958. Hän oli suurlähettiläs Kuwaitissa 1981–1985, ja hänet akkreditoitiin 1982 Abu Dhabiin, Yhdistyneisiin arabiemiirikuntiin. Hän oli suurlähettiläänä Caracasissa, Venezuelassa 1985–1989 ja Kuala Lumpurissa, Malesiassa 1989–1992 sekä viimeisenä tehtävänä pääkonsulina New Yorkissa 1992–1995.
Ennen diplomaatinuraansa Ripatti työskenteli 1950-luvulla asianajotoimistojen sekä Suomen Lastauttajain työnantajaliiton palveluksessa, 1962–1977 Suomen Työnantajain Keskusliiton ja valtiovarainministeriön palveluksessa.
Ripatin isä oli laamanni Justus Ripatti, joka toimi muun muassa valtakunnansovittelijana.
Jurlique
Jurlique International Pty Ltd on australialainen kosmetiikkavalmistaja, joka on tunnettu kosmetiikkasarja brändin Jurlique:n tuottamisesta. Se tuottaa useita erilaisia tuotteita kasvojen ja vartalon hoitoon.
Historia
Jurliqueen perustivat vuonna 1985 kemisti Jurgen Klein ja hänen kasvitieteilijävaimonsa Ulrike Etelä-Australiassa. Yritys viljelee itse suuren osan raaka-aineistaan. Yrityksen luomutila sijaitsee Adelaidessa, Etelä-Australiassa, jossa on hyvät viljelyolosuhteet yrttien ja kukkien viljelyyn. Tila on sertifikoitu NASAA Certified Organic*  - standardilla. Esimerkiksi laventeli, kamomilla, kehäkukka, rosmariini sekä rohtosalkoruusu viihtyvät niillä leveysasteilla hyvin. Yli 60 hehtaarin maatilalla viljellään lähes 40 eri lajiketta.
Yrityksen tämänhetkinen omistaja on Pola Orbis Holdings, joka osti sen $355 miljoonalla 2011.
Uraanioksidi
thumb|250px|Uraanitrioksidijauhetta Uraanioksidit ovat uraanin ja hapen yhdisteitä. Niitä on useita erilaisia ja niistä koostuvat myös uraanimalmit. Uraanin oksideja käytetään ydinpolttoaineena.
Uraanioksideja ovat:
Shō Kimura
Shō Kimura (, s. 24. marraskuuta 1988) on japanilainen kärpässarjan nyrkkeilijä ja hallitseva WBO-liiton maailmanmestari painoluokassaan.
Ammattinyrkkeilyura
Kimura aloitti ammattinyrkkeilyn vuonna 2013 häviten ensimmäisen ottelunsa. Vuonna 2017 Kimura pääsi WBO-liiton mestaruusotteluun, jossa hän tyrmäsi Zou Shimingin yhdennessätoista erässä kohoten uudeksi WBO-liiton maailmanmestariksi.
Brasilian Grand Prix 2014
Brasilian Grand Prix 2014 (virallisesti Formula 1 Grande Prêmio Petrobras do Brasil 2014) oli Formula 1 -kauden 2014 18. osakilpailu. Kilpailu ajettiin 9. marraskuuta Autódromo José Carlos Pacen moottoriradalla, Brasiliassa.
Uraanidioksidi
Uraanidioksidi tai uraani(IV)oksidi (UO2) on uraanin ja hapen epäorgaaninen yhdiste. Se tunnetaan myös nimellä urania. Se on mustaa, kiteistä jauhetta jota saadaan uraniniitti mineraalista. Se on radioaktiivista. Uraanidioksidia käytetään ydinreaktorien polttoainesauvoissa. Uraanidioksidin ja plutoniumin oksidien seosta kutsutaan MOX-polttoaineeksi. Ennen 1960-lukua, uraanidioksidia käytettiin keltaisena tai mustana väriaineena keramiikan ja lasin värjäämiseen (ns. uraanilasi).
Kemiallisia ominaisuuksia
Uraanidioksidia tuotetaan uraanitrioksidista vedyn avulla:
Tämä kemiallinen reaktio on tärkeä ydinpolttoaineen valmistuksessa. UO2 hapettuu hapen vaikutuksesta triuraanioktaoksidiksi:
Käyttö
Uraanidioksidin ylivoimaisesti tärkein käyttö on ydinvoimaloiden polttoaineessa. Käyttö lasin värjäykseen on suurelta osin jäänyt historiaan.
Köyhdytettyä UO2 (DUO2) voidaan käyttää säteilynsuojausmateriaalina. DUCRETE on sementin muoto, jossa soran tilalla on köyhdytettyä uraanidioksidia. Tämän materiaalin käyttöä tutkitaan ydinjätteen varastointisäiliöiden rakennusaineeksi.
Uraanidioksidin kielletty energiavyö (engl. bandgap) on samaa suuruusluokkaa kuin piillä ja galliumarsenidillä, joten siitä voitaisiin valmistaa tehokkaita aurinkopaneeleja, jotka käyttävät Schottky diodin rakennetta. Uraanin oksideihin pohjautuva Schottky diodi ja PNP-transistori on jo rakennettu laboratoriossa.
Latvian laivasto
Latvian laivasto on yksi Latvian asevoimien puolustushaaroista, ja se vastaa merialuiden valvonnasta ja tarvittaessa sen puolustamisesta sekä meripelastuksesta Latvian aluevesillä.
Latvian itsenäistyessä aloitettiin meripuolustuksen luominen ja laivasto perustettiin vuonna 1991 amiraali Gaidis Zeibotsin alaisuuteen, kun sen perustamispäivänä 11. huhtikuuta ensimmäisen aluksen mastoon nostettiin Latvian lippu. Vuonna 1994 Laivastoon kuului Eteläinen alue (Liepāja), Keskinen alue (Riika) ja Rannikkopataljoona (Ventspils). Näiden lisäksi laivastoon kuului vielä koulutuskeskus Liepājassa.
Vuodet 1918-1940
Ennen ensimmäistä maailmansotaa Latvia oli osa Venäjän keisarikuntaa, josta maa julistautui itsenäiseksi 18. marraskuuta 1918. Se vapautui ulkopuolisista joukoista vasta joulukuussa 1920. Vasta perustettu valtio loi nopeasti pienet merivoimat, jonka kalustona oli toisarvoisia muualta hankittuja aluksia. Myöhemmin siihen liitettiin muutama varta vasten tilattu uudishankinta. Latvian olemassa olo itsenäisenä valtiona katkesi Neuvostoliiton miehitykseen 1940, jolloin laivaston alukset joko tuhoutuivat tai ne liitettiin Neuvostoliiton laivastoon.
Laivastoon kuuluivat vuonna 1940 miehityksen tapahtuessa :
Runoilija ja muusa
Runoilija ja muusa on Wäinö Aaltosen vuosina 1926–1928 veistämä Aleksis Kiven muistomerkki Kulttuuritalo Laikun edustalla Tampereella. Veistos paljastettiin Hämeen heimojuhlien yhteydessä 11. elokuuta 1928.
Latvian laivasto
Vuodesta 1991 alkaen
Laivasto perustettiin uudelleen 22. syyskuuta 1992, jolloin se otti käyttöönsä Neuvostoliiton rajajoukoilta vapautuneet Bolderayan lähellä Riikaa sekä Liepājan. Perustamisen aikana Liepāja oli edelleen Neuvostoliiton Itämeren laivaston tukikohta, joten sen käyttö oli pääosin estetty. Neuvostojoukot poistuivat maasta 31. elokuuta 1994, jolloin tukikohtaan jäi merkittävä määrä kalustoa kuten 19 sukellusvenettä.
Runoilija ja muusa
Allegorisessa veistoksessa runouden henki siunaa runoilijaa taiteilijan kutsumukseensa, ja runoilija nostaa oikean kätensä sydämensä kohdalle. Teos oli Suomen henkilömuistomerkeistä ensimmäinen, jossa aihetta kuvattiin vertauskuvallisesti. Ihmishahmojen liikkeet suuntautuvat useampaan suuntaan, kierteisesti ylhäälta alas, mutta myös päinvastoin. Hahmot ovat Aaltoselle tyypillisesti suuripäisiä, korkeaotsaisia ja pienikätisiä sekä -jalkaisia. Miehen vartalo on atleettinen, naisen taas tyylitelty korkealle sijoitettuine rintoineen.
HMS Barham (1811)
HMS Barham oli Britannian kuninkaallisen laivaston 74-tykkinen Armada-luokan kolmannen luokan linjalaiva.
Latvian laivasto
Vuodesta 1991 alkaen
Poliittisen epävarmuuden ja Neuvostoliiton laivaston läsnäolo Itämerelle aiheutti laivaston keskittymisen merivartiointiin. Merivartioston ( ensimmäiset alukset olivat siviilistä pakko-otettuja aluksia. Myöhemmin vastaanotettiin lukuisia ruotsalaisia rajavartioaluksia ja Saksa toimitti entisiä Itä-Saksan laivaston Osa-I ja Kondor-II -luokkien aluksia aseistamattomina. Puola toimitti satamahinaajan ja Norja Storm-luokan ohjusveneen ilman aseita.
Runoilija ja muusa
thumb|left|Patsas miljöössään [[Kulttuuritalo Laikku|Kulttuuritalo Laikun edustan puistikossa.]] Jalustassa on lyyra runouden vertauskuvana ja reliefikuva Kivestä. Niiden ohessa on myös ote Seitsemästä veljeksestä: ”Ylös pyhään pyörryttävään korkeuteen hän katseli”.
HMS Barham (1811)
Valmistus
Alus tilattiin 2. marraskuuta 1807 Perry, Wells & Greeniltä (vuodesta 1810 Wigram, Wells & Green) Blackwallista, missä köli laskettiin kesäkuussa 1808. Se laskettiin vesille 8. heinäkuuta 1811 ja varustettiin 11. heinäkuuta - 21. elokuuta 1811 Woolwichissa reserviä varten sekä helmikuusta alkaen 20. toukokuuta 1812 Chathamissa meripalvelukseen. Tarjoukseen perustuneet rakennuskustannukset olivat £57949.11.7d, johon lisättiin varustamiskustannukset £11785 Woolwichissa ja £16967 Chathamissa.
Latvian laivasto
Vuodesta 1991 alkaen
Vuoteen 1995 mennessä laivaston vahvuus oli noussut noin 900 henkeen ja sen tehtävinä oli Latvian 12 merimailin aluevesirajan valvonta. Siihen kuului Riikaan sijoitettu esikunta, keskinen merialue (Riika) ja eteläinen merialue (Liepāja).
Runoilija ja muusa
Aaltosen muistomerkki on 1926 järjestetyn muistomerkkikilpailun voittaja. Aaltosella oli kilpailussa useampi voitokas ehdotus, muun muassa Futuri. Varoja hankittiin kansalaiskeräyksellä, mutta pääasiallinen rahoittaja oli Emil Aaltonen. Muistomerkin pystytti Tampereen Taiteilijaseura. Myöhemmin 1939 Helsingissä paljastettiin toinen Aaltosen Kivelle tekemä muistomerkki.
Lähteet
61.49886°N, 23.76146°W
HMS Barham (1811)
Palvelus
Alus otettiin palvelukseen satama-aluksena (reserviin) heinäkuussa 1811 päällikkönään Thomas Bladen Capel, joka vastasi aluksesta sitä varustettaessa. Alus siirrettiin meripalvelukseen helmikuussa 1812, jolloin sen päällikkönä oli John Spranger ja palveluspaikaksi määrättiin Pohjanmeri. Aluksen palveluspaikaksi muutettiin 1813 Woolwich, mistä se siirrettiin 1814 Jamaikalle. Alus poistettiin palveluksesta heinäkuussa samana vuonna.
Alus siirrettiin maaliskuussa 1815 telakalle Woolwichiin, jossa suoritettiin alukselle yleinen kunnostus 22 686 punnalla. Se palasi palvelukseen vielä samana vuonna syyskuussa. Alus ankkuroitiin Sheernessiin. Se siirrettiin helmikuussa 1826 telakalle Woolwichiin, jossa alus huollettiin ja muutettiin 50-tykkiseksi neljännen luokan fregatiksi 41 346 punnalla. Muutostöiden jälkeen aluksen tykkikannella oli 28 kappaletta 32 naulan, puolikannella kuusitoista 32 naulan ja etukannella kuusi 32 naulan tykkiä. Samalla miehistöntarve laski 450:een. Alus palautettiin elokuussa palvelukseen määrättynä Jamaikalle, mutta se vapautui kuitenkin telakalta vasta joulukuussa 1826.
Edgar Rosenberg
Edgar Rosenberg (21. syyskuuta 1925 Bremerhaven, Saksa – 4. elokuuta 1987) oli saksalais-brittiläinen elokuva- ja TV-tuottaja. Hän oli naimisissa Joan Riversin kanssa.
Rosenberg teki itsemurhan Four Seasons -hotellissa Philadelphiassa vuonna 1987 ottamalla yliannostuksen lääkkeitä. Hän kärsi masennuksesta.
Oston esteet
Oston esteet on markkinoinnissa käytetty termi niille vastaväitteille, joita asiakas esittää myyntitapahtumassa. Tilanteisiin valmistaudutaan menetelmin, joiden avulla selvitetään tekijät, jotka vähentävät yrityksen tuotteiden myyntiä. Haastattelemalla (markkinaselvitys tai asiakaskuuntelu) kerätään asiakkailta ja potentiaalisilta asiakkailta tietoa siitä, mikä haittaa myynnin onnistumista. Kun oston esteet on tunnistettu, pyritään löytämään ratkaisu niiden poistamiseksi tai vaikutuksen vähentämiseksi.
Oston esteiden tunnistaminen antaa avaimet tehokkaaseen markkinointiviestintään, jossa osuvalla graafisella suunnittelulla, tekstisisällöllä ja oikein valitulla kanavalla voidaan alentaa asiakkaan ostokynnystä. Koska nykyaikaiset tiedonkeruu- ja hallintajärjestelmät mahdollistavat jatkuvan oston esteiden seurannan, markkinointiviestinnällä voidaan reagoida hyvin nopeasti markkinoilla tapahtuviin muutoksiin.
Oston esteet voidaan jakaa erilaisiin luokkiin, kuten fyysisiin, psyykkisiin tai taloudellisia. Aiheesta on rakennettu erilaisia malleja.
Siedlcen piirikunta
Siedlcen piirikunta on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 81 362. Siihen kuuluvat 12 kuntaa ovat Domanice, Korczew, Kotuń, Mokobody, Mordy, Paprotnia, Przesmyki, Siedlce, Skórzec, Suchożebry, Wiśniew, Wodynie ja Zbuczyn.
Siedlcen piirikunnan pinta-alasta 77,5 prosenttia on maatalousmaata ja 18 prosenttia metsää.
vasen|pienoiskuva|220px|Piirikunnan väestöpyramidi 2014. Vuoden 2019 lopussa Siedlcen piirikunnan asukkaista 49,7 prosenttia oli naispuolisia ja 50,3 prosenttia miespuolisia. Alle 18-vuotiaat muodostivat 19,9 prosenttia piirikunnan väestöstä, työikäiset 60,9 prosenttia ja eläkeikäiset 19,3 prosenttia väestön keski-iän ollessa 40,1 vuotta. Vuonna 2019 piirikunnassa syntyi 936 lasta. Siedlcen piirikunnan väkiluvun ennakoidaan pienenevän 78 683 asukkaaseen vuoteen 2050 mennessä.
The Early Beatles
The Early Beatles on The Beatles -yhtyeen ensimmäinen Yhdysvalloissa julkaistu kokoelma-albumi, jonka julkaisi Capitol Records 22. maaliskuuta 1965. Kaikki kappaleet ovat peräisin Britanniassa maaliskuussa 1963 julkaistulta debyyttialbumilta Please Please Me. The Early Beatlesin kaikki kappaleet oli julkaistu Yhdysvalloissa jo tammikuussa 1964 Introducing... The Beatles, mutta kyseisen albumin oli julkaissut Capitolin sijaan Vee-Jay Records.
Albumin kansikuva on peräisin Britanniassa joulukuussa 1964 julkaistun Beatles for Sale -albumin sessioista.
The Early Beatles sisältyy vuonna 2006 julkaistuun boksiin The Capitol Albums, Volume 2.
Kappaleet
A-puoli B-puoli
Maarit Toivanen
Maarit Hannele Toivanen (ent. Toivanen-Koivisto, s. 27. joulukuuta 1954 Helsinki) on suomalainen liike-elämän vaikuttaja. Hän omistaa lapsineen suomalaisen perheyritys Conficap Oy:n, jonka toimitusjohtajana ja hallituksen puheenjohtajana hän toimii. Toivanen toimi vuosina 2001–2015 Onvest-konsernin toimitusjohtajana ja 2001–2018 hallituksen puheenjohtajana. Hän toimi myös Onvest-konserniin kuuluvan Onninen-perheyrityksen hallituksen jäsenenä vuodesta 1998 ja hallituksen puheenjohtajana vuodesta 2000.
Vuonna 2008 Maarit Toivaselle myönnettiin toisena naisena Suomessa vuorineuvoksen arvonimi.
Ura
Maarit Toivasen vanhemmat olivat vuorineuvos Erkki J. Toivanen (k. 2000) ja Anja Toivanen o.s. Auriala (k. 2007), joka oli Onninen-yrityksen perustaja kauppaneuvos Alfred Onnisen tyttärentytär. Toivanen edustaa perheyrityksen neljättä sukupolvea.
Koulutukseltaan Toivanen on ekonomi Uppsalan yliopistosta vuodelta 1978. Valmistumisensa jälkeen hän on toiminut erinäisissä tehtävissä perheyrityksessään. Hän on työskennellyt Onninen Oy:n myyntisihteerinä (1978–1979), ilmastointiostajana (1979–1980), ostajana (1980–1982 ja 1984–1987), Elektro-Sähkö Oy:n myymäläpäällikkönä (1982–1984), Onninen Oy:n tuotepäällikkönä (1987–1988), ostopäällikkönä (1988–1995) ja laatupäällikkönä (1995–1998). Ennen nousemista Onvestin toimitusjohtajaksi Toivanen oli sen kehityspäällikkö (1998–1999), rahoituspäällikkö (1999–2000) ja rahoitusjohtaja (2000–2001).
Toivanen on ollut jäsen muun muassa Itellan (2007 –2014 ), Tulikiven (2007 –2013 ), Rautaruukin (2003–2004), Neste Oilin, Pohjolan (2004–2005) ja Suomen Messujen hallituksissa. Hän on myös jäsen Perheyritysten liiton valtuuskunnassa. Hän on ollut Keskuskauppakamarin hallituksen toinen varapuheenjohtaja. Keväällä 2019 Toivanen valittiin Vantaan Viihdeorkesterin puheenjohtajaksi.
Vuonna 2006 Talouselämä valitsi Maarit Toivasen Suomen vaikutusvaltaisimmaksi naisjohtajaksi. Toivanen oli myös Helsingin Sanomien "Suomen 100 parasta naista" -listalla vuonna 2011. Aalto-yliopisto nimitti Toivasen kunniatohtoriksi keväällä 2011. Vuonna 2012 hän sai Vantaa-mitalin.
Joulukuussa 2014 Toivanen ilmoitti muuttavansa perheineen Portugaliin Suomen perintöverotuksen vuoksi. Keväällä 2018 hän palasi takaisin Suomeen johtamaan jakautuneen Onvestin pohjalta syntynyttä perheyhtiötään Conficapia.
Jämsän reitti
Jämsän reitti on vesistöreitti Jämsän, Petäjäveden ja Multian kuntien alueella Keski-Suomessa. Se kuuluu Kymijoen vesistöön, ja sen vedet laskevat Jämsänjokea pitkin Päijänteeseen. Reitin valuma-alueet ovat Multialta alkava Pengerjoen valuma-alue, Petäjävedeltä alkava Ala-Kintauden valuma-alue ja Petäjäveden alue. Pengerjoen ja Ala-Kintauden alueet yhtyvät Jämsänvesi-nimisessä järvessä. Ison Rautaveden valuma-alue sijaitsee Koskenpäällä ja Jämsänjoen alue sen eteläpuolella.
Jämsänvedeltä alaspäin vesistöä nimitetään Wanhan Witosen melontareitiksi, ja se koostuu pienistä järvistä, joista ja koskista, jotka ovat kohtuullisen helppoja melottavia. Reitin varrella vaihtelevat erämaaluonto ja rakennettu kulttuurimaisema. Melontareitin kokonaispituus on 75 km. Wanha Witonen on saanut nimensä vuonna 1909 käyttöönotetusta arkkitehti Eliel Saarisen suunnittelemasta viiden markan setelistä. Setelin keskellä kuvattu järvimaisema on maalattu Jämsänkosken Rasuanniemestä.
Reitin kulku
Reitti Ylä-Kintaudelta Jämsänveteen (suluissa korkeus metreinä merenpinnan yläpuolella):
Reitti Kolu-Meroselta Jämsänveteen:
Kolu-Meronen (170,9) → Naula-Meronen (170,8) → Koskelanjoki → Ala-Meronen (150,3) → Liinalionkoski → Liinajoki → Myllykoski → Merovenjoki → Pengerjoki → Jämsänvesi–Petäjävesi (111,1).
Pääreitti Jämsänvedeltä Päijänteeseen:
Ravinnekuormitus
Jämsän reitin suurin ravinnekuormitus on luonnonhuuhtoumaa, toisin sanoen luontaista ravinnekulkeumaa, johon ihminen ei vaikuta. Seuraavaksi suurin kuormittaja on peltoviljely, teollisuuden osuus on fosforilähteistä noin kuudesosa ja typpilähteistä noin kahdeksasosa.
Irena Pavlovic
Irena Pavlovic (s. 28. syyskuuta 1988 Belgrad, Serbia) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 138 lokakuussa 2012 ja nelinpelissä sijalla 107 helmikuussa 2011. Hän on voittanut urallaan neljä ITF-turnausta kaksinpelissä ja 14 ITF-turnausta nelinpelissä.
Pavlovicin ollessa kolmevuotias hänen perheensä jätti Serbian sodan vuoksi ja muutti Ranskaan. Heidän oli tarkoitus palata Serbiaan takaisin sodan päätyttyä, mutta he olivat jo asettautuneet Ranskaan. Pavlovic pelasi Grand Slam -turnauksen pääsarjassa ensimmäisen kerran Ranskan avoimissa 2009.
Randa Kassis
Elämäkerta
Hän oli Syyrian kansallisen neuvoston jäsen elokuuhun 2012 asti. Randa Kassis on maallisten ja demokraattisten syyrialaisten koalition entinen presidentti ja Syyrian kansallisen neuvoston jäsen. Maallisten ja demokraattisten syyrialaisten koalition, maallisen ja demokraattisen Syyrian opposition ytimen, loi tusinan muslimi-, kristitty-, arabi- ja kurdipuolueen liitto, joka kehotti Syyrian vähemmistöjä tukemaan taistelua Basharin hallitusta vastaan. al-Assad.
Kassis on myös antropologi ja toimittaja. Hän on julkaissut kirjan "Crypts of the Gods", joka kertoo uskonnoista, niiden alkuperästä ja toimintatavoista.. Vuonna 2010 Kassisilla oli keskeinen rooli kommentoidessaan ja kirjoittaessaan Tunisian vallankumouksesta. Arabikevään vyöryminen innoitti häntä palaamaan Syyrian poliittiseen elämään ja perustamaan Pluralistisen yhteiskuntaliikkeen lokakuussa 2012.
Kassis ei ole enää Syyrian kansallisen neuvoston jäsen, koska hänet on suljettu pois monien julkilausumiensa vuoksi, jotka varoittavat Syyrian oppositiota muslimifundamentalistien noususta.
Randa Kassis osallistui vuoden 2016 Geneven rauhanneuvotteluihin Moskova / Astana-ryhmien lipun alla. Hän on yhdessä Qadri Jamilin kanssa Syyrian maallisen ja demokraattisen opposition valtuuskunnan toinen puheenjohtaja. Hän on muiden oppositiojäsenten kritisoima kannattaessaan poliittista muutosta yhteistyössä Bashar al-Assadin hallinnon kanssa, sekä tukevansa Venäjän väliintuloa sisällissotaan.
Randa Kassis osallistui 13. tammikuuta 2018 yhdessä muiden Astana-foorumin jäsenten kanssa Syyrian kansalliskongressiin Astana-foorumin puheenjohtajana. Kassis painotti perustuslakikomitean perustamisen merkitystä Syyrian rauhanprosessin helpottamiseksi, jonka YK ja Astanan troikka - Venäjä, Iran ja Turkki - myöhemmin sopivat perustavansa.
Himki BK
BK Himki on venäläinen koripalloseura.
Historia
Seura perustettiin vuonna 1997. Se nousi Superliigaan kaudeksi 1999–2000. Vuonna 2003 seura sijoittui maansa sarjassa neljänneksi. Samana kautena Himki pääsi EuroCup Challengessa lohkovaiheesta jatkoon. Seuraavana kautena Himki sai osallistumisoikeuden FIBA Europe Leagueen, jossa seura selviytyi puolivälieriin. Kaudella 2004–2005 seura paransi sijoitustaan Europe Leaguessa ja voitti pronssia. Kaudella 2006–2007 Himki voitti ensimmäisen mitalinsa kotimaassa, sillä se voitti pronssia. Vuoden 2008 Venäjän cupin loppuottelussa Himki kohtasi TsSKA Moskovan. Voitolla Himki varmisti ensimmäisen cup-mestaruutensa. Kaudella 2009–2010 seura debytoi Euroliigassa ja selviytyi kuudentoista parhaan joukkoon.
Metroseksuaali
Metroseksuaali on estetiikkaa arvostava mies, joka käyttää paljon aikaa ja rahaa omaan ulkonäköönsä ja elämäntyyliinsä. Metroseksuaalit miehet pukeutuvat trendikkäästi, käyttävät koruja ja kosmetiikkatuotteita, hoidattavat kauneuttaan ja käyvät kuntosalilla näyttääkseen hyvältä. He ovat kosketuksissa herkkään puoleensa, ja he ovat usein kiinnostuneita asioista, jotka yleisesti mielletään naisten kiinnostuksen kohteiksi.
Metroseksuaalisuus henkilöityy erityisesti jalkapalloilija David Beckhamiin, joka on Britanniassa ollut useiden hius- ja pukeutumistrendien alullepanija.
Termin alkuosa tulee sanasta metropolis ('suurkaupunki'), jolla viitataan miestyypin esiintymiseen erityisesti suurkaupungeissa, missä parhaat kaupat ovat.
Metroseksuaali ja seksuaalisuus
Metroseksuaalisuus ei nimestään huolimatta viittaa ihmisen seksuaaliseen suuntautumiseen. Metroseksuaalisuudella viitataan enemmänkin käytökseen ja asenteeseen omaa seksuaalisuutta kohtaan. Metroseksuaali voi siis suuntautumiseltaan olla niin hetero-, bi- kuin homoseksuaalikin, mutta hän ei välttämättä koe tarvetta näiden termien käytölle, sillä haluaa toteuttaa itseään kokonaisvaltaisesti. Tällaista rajaseinätöntä seksuaalisuuden muotoa voidaan kutsua uniseksuaalisuudeksi.
Katawa Shoujo
Katawa Shoujo (vammainen tyttö) on Four Leaf Studiosin kehittämä visual novel, joka kertoo tarinan nuoresta pojasta ja viidestä tytöstä, joilla on erilaisia vammoja. Pelin sisältö koostuu visual novel -peleille tyypilliseen tapaan tekstistä ja sprite-grafiikasta. Pelistä julkaistiin ensin vuonna 2009 demoversio, joka sisältää tarinan ensimmäisen näytöksen. Pelin täysversio julkaistiin 4. tammikuuta 2012. Pelin demoversio ei sisällä alaikäisille sopimatonta materiaalia, mutta täysversio sisältää eroge-kohtauksia, jotka pelaajan on kuitenkin mahdollista ohittaa niin halutessaan. Peli on ilmainen, ja se on julkaistu Creative Commons CC BY-NC-ND -lisenssillä. Katawa Shoujo on luotu käyttäen Ren’Py-pelimoottoria.
Metroseksuaali
Retroseksuaali
Metroseksuaalin vastakohta on niin ikään Mark Simpsonin määrittelemänä retroseksuaali eli ihminen, joka kokee konservatiiviset sukupuoliin liitetyt stereotypiat itselleen ominaisiksi ja toteuttaa niitä elämässään.
Katawa Shoujo
Pelin tarina sijoittuu nykypäivän Japanissa sijaitsevaan Yamakun high schooliin, joka on tarkoitettu vammautuneille opiskelijoille. Se seuraa Hisao Nakaita, jonka tavallinen elämä muuttuu, kun hänen pitkään havaitsematta ollut sydänvikansa aiheuttaa sydänkohtauksen. Pitkän sairaalajakson jälkeen hänen on siirryttävä Yamakuun, joka tarjoaa koulutusta ja terveydenhuoltoa erilaisista vammoista kärsiville opiskelijoille. Tarinan edetessä Hisaon on kohdattava vammansa ja sopeuduttava uuteen elämäänsä.
Metroseksuaali
Transvestiitti
Metroseksuaalista erotetaan erilleen myös suoranaiset transvestiitit. Molemmat haluavat toteuttaa vastakkaiseen sukupuoleen liittyviä piirteitä ja roolia käytöksessään, mutta suhtautuminen omaan fyysiseen ja henkiseen sukupuoleen on erilainen. Siinä missä transvestiitti pyrkii mukailemaan myös kehonsa täysin vastakkaisen sukupuolen malliin, metroseksuaali on usein tyytyväinen omaan sukupuoleensa ja saattaa suhtautua siihen jopa narsistisesti. Transvestiitti yleensä kokee henkisen sukupuolensa olevan ristiriidassa fyysisen sukupuolen kanssa ja pyrkii mukailemaan kehonsa niin, että nämä puolet vastaisivat toisiaan. Metroseksuaali paremminkin pyrkii ilmaisemaan luonnettaan kokonaisvaltaisesti välittämättä konservatiivisista sukupuolirooleista tai fyysisestä sukupuolestaan. Hänessä saattavat toteutua vahvasti molempien sukupuolistereotypioiden piirteet.
Katawa Shoujo
Katawa Shoujon pelaaminen koostuu tekstimuotoisen tarinan lukemisesta. Pelaajan on tietyissä kohdissa mahdollista vaikuttaa tarinan kulkuun tekemillään valinnoilla, jotka johtavat erilaisiin tapahtuma- ja dialogivaihtoehtoihin. Pelin tarina koostuu neljästä näytöksestä. Ensimmäisessä näytöksessä tehtyjen valintojen perusteella tarina haarautuu ja keskittyy yhteen viidestä tytöstä. Loput kolme näytöstä seuraavat, kuinka Hisaon ja ensimmäisessä näytöksessä valitun tytön suhde syvenee ja kehittyy mahdollisesti romanttiseksi. Tarinapolut voivat pelaajan tekemien valintojen perusteella päättyä joko positiivisesti, negatiivisesti tai neutraalisti.
Alkuperä ja kehittäminen
Katawa Shoujo pohjautuu Zettai Shoujo -dōjinshipiirin artisti RAITAn hahmotaiteeseen ja ideoihin erogesta. Hän julkaisi vuoden 2000 talvi-Comiketissa dōjinshi-sarjakuvan, jonka bonussivuille hän oli luonnostellut Katawa Shoujo -nimistä visual novel -peliä, jonka hahmot olivat kaikki tavalla tai toisella vammautuneita. Pelin kehitys sai alkunsa, kun RAITAn ideoita lähetettiin 4. tammikuuta 2007 4chan-kuvafoorumille. Foorumin jäsenten keskuudessa heräsi ajatus toteuttaa peli tämän yhden luonnossivun ja sille kirjoitettujen lyhyiden hahmokuvausten pohjalta.